- Hindi News
- National
- मेयर से मिले कर्मचारी, पूछा शहर की आबादी 18 लाख से ज्यादा, पर सफाई कर्मचारी कम क्यों हैं
मेयर से मिले कर्मचारी, पूछा-शहर की आबादी 18 लाख से ज्यादा, पर सफाई कर्मचारी कम क्यों हैं
नगरनिगम सफाई कर्मचारियों ने निगम मुख्यालय पर बुधवार को जनसभा कर अपनी मांगों को लेकर महापौर सुमन बाला को ज्ञापन सौंपा। जनसभा की अध्यक्षता सफाई कर्मचारी यूनियन के प्रधान बलवीर सिंह बालगुहेर ने की। जबकि मंच संचालन सोमपाल झिझोटिया ने किया। ज्ञापन में बालगुहेर ने कहा है कि फरीदाबाद की आबादी लगभग अठारह लाख से ज्यादा है। पर निगम में सफाई कर्मचारियों की संख्या नाम मात्र की है। निगम में 3537 सफाई कर्मचारियों के पद है और इनमें से भी कुछ कर्मचारी सेवानिवृत्त, कुछ की मौत और कुछ सरकारी अधिकारियों की कोठियों पर लगे हैं।
इसके अलावा नगर निगम में सफाई कर्मचारियों के 294 पद रिक्त पड़े हैं। हाल ही में हुए चुनाव में जीतकर आए पार्षदों को भी अपने-अपने वार्डों में सफाई कराने की चिंता लगी है। बालगुहेर ने कहा कि प्रदेश सरकार ने हुडा के 11 सेक्टरों को नगर निगम में समायोजित कर दिया है। साथ ही हुडा की मार्केटों का सफाई कार्य भी निगम को सौंप दिया है। इससे निगम के सफाई कर्मचारियों पर और भार बढ़ गया है। उन्होंने कहा फरीदाबाद शहर स्मार्ट सिटी की श्रेणी में है। निगम प्रशासन को चाहिए कि मैनेजमेंट सोलिड वेस्ट रूल-2016 के अनुरूप नगर निगम फरीदाबाद में सफाई कर्मचारियों की संख्या 9610 होनी चाहिए। ज्ञापन देते हुए सोमपाल झिझोटिया नानकचंद खैरालिया, श्रीनंद ढकोलिया ने मेयर को बताया कि 26 अक्टूबर 2016 को उच्च न्यायालय ने समान काम-समान वेतन देने की बात कही थी, मगर प्रदेश सरकार ने उसे अनदेखा कर दिया है। ज्ञापन सौंपने वालों में गुरचरण खाडिय़ा, कृष्ण चिन्डालिया, प्रेमपाल, सुदेश कुमार, जितेन्द्र, अनिल भंडारी, जगदीश, राजबीर, देशराज, सूरज कीर, रगबीर चौटाला, दान सिंह, देवेन्द्र मंझावली, वीरेन्द्र, महेन्द्र, नरेश, सुरेश, जसबीर चौहान, वेदप्रकाश, माया, शकुन्तला, रामवती, सलोचना सहित अनेक निगम के सफाई कर्मचारी शामिल थे।
फरीदाबाद. महापौरकार्यालय में मेयर सुमन बाला को ज्ञापन देते कर्मचारी।
निगम सफाई कर्मचारियों ने निगम मुख्यालय पर बुधवार को जनसभा कर मांगों को लेकर महापौर सुमन बाला को ज्ञापन सौंपा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva